இஸ்ரேலால் தாக்கப்படும் அபாயம் மேற்கு நாடுகளின் பொருளாதார்த தடை ஆகியவற்றுக்குள் தவிக்கும் ஈரான் உலக அரங்கில் தனது பலத்தையும் செல்வாக்கையும் தூக்கி நிறுத்த தனது நாட்டுத் தலைநக் டெஹ்ரானில் நடக்கும் அணிசேரா நாடுகளின் உச்சி மாநாட்டை பயன்படுத்த எண்ணி இருந்தது. அந்த நம்பிக்கையில் முதல் விழுந்த அடி ஐக்கிய நாடுகள் சபையின் பொதுச் செயலர் பான் கீ மூன் மாநாட்டில் ஆற்றிய உரையால் விழுந்தது. பான் கீ மூன் ஈரானின் மனித உரிமை மீறல்களைச் சுட்டிக்காட்டிப் பேசினார். பான் கீ மூன் ஈரானில் நடக்கும் அணி சேரா நாடுகளின் மாநாட்டைப் புறக்கணிக்க வேண்டும் என்று இஸ்ரேலும் அமெரிக்காவும் வேண்டுகோள் விடுத்தன. பான் கீ மூன் அங்கு பங்கு பற்றச் சம்மத்தித்தது தமக்குக் கிடைத்த வெற்றி என ஈரான் கருதியது. ஆனால் பான் கீ மூன் ஆற்றிய உரை ஈரானுக்குச் சாதகமாக இருக்கவில்லை.